1967


Godina 1967 (MCMLXVII) bila je redovna godina koja počinje u nedjelju (link pokazuje kalendar).

Događaji

Januar/Siječanj 
 1. 1. - Bačena bomba na jugoslovenski konzulat u Sidneju.
 2. 1. - Vijetnamski rat, Operacija Bolo: američki avioni F-4 Phantom II oborili sedam severnovijetnamskih MiG-21.
 4. 1. - The Doors izdali svoj prvi, istoimeni album.
 4. 1. - Političar Boris Krajger i sin poginuli u saobraćajnoj nesreći kod Sremske Mitrovice.
 4. 1. - Donald Campbell u pokušaju obaranja brzinskog rekorda na vodi od 300 mph (480 km/h).
 5. 1. - Sjevernojemenski građanski rat: izveštava se da su Egipćani upotrebili bojni otrov u selu Kitaf, blizu štaba princa Hassana bin Yahye - 140 mrtvih.
 6. 1. - Kulturna revolucija: "Januarska oluja" obara stari partijski aparat u Šangaju, sledećeg meseca proglašena kratkotrajna Šangajska narodna komuna. Mao ističe ovaj prevrat kao uzor.
 6 - 15. 1. - Vijetnamski rat: neuspela američko-južnovijetnamska operacija Deckhouse Five u delti Mekonga.
 7. 1. - Na BBC2 prikazana prva epizoda The Forsyte Saga (mnogo veća gledanost reprize sledeće godine, na pristupačnijem BBC1).
 8 - 26. 1. - Velika američka operacija Cedar Falls protiv "Železnog trougla" blizu Sajgona - pomešani rezultati.
 10. 1. - U Žabljaku izmereno 209 cm snega (rekord oboren 2005. sa 214 cm).
 13. 1. - Pukovnik Étienne Eyadéma izvodi vojni udar u Togou - proglašava se predsednikom u aprilu, što ostaje do smrti 2005.
 14. 1. - Hepening Human Be-In u San Fransisku, prethodnica "Leta ljubavi".
 15. 1. - U SAD prvi put održan Super Bowl.
 januar - SIV usvojio izmene i dopune Zakona o krivičnom postupku i Krivičnog zakona, u cilju bolje zaštite osnovnih prava pojedinaca.
 20. 1. - Neredi u Adenu, u britanskoj Južnoarapskoj Federaciji, suzbijeni uz pomoć vojske ali sukobi sa gerilom se nastavljaju.
 22. 1. - Masakr na aveniji Roosevelt u Managui, Nikaragva: ubijeno preko stotinu opozicionih demonstranata, pristalica konzervativca Fernanda Agüera.
 26. 1. - Odlučeno da se nacionalizuje 90% britanske industrije čelika, biće osnovana korporacija British Steel (privatizovana 1988).
 27. 1. - Apollo 1: u nesreći tokom testiranja ginu trojica američkih astronauta.
 27. 1. - SAD, SSSR i UK potpisali Ugovor o svemiru, kojim se predviđa njegova isključivo miroljubiva upotreba.
 28/29. 1. - Sinhronizovane bombe eksplodirale pred jugoslovenskim ambasadama u Washingtonu i Ottawi te konzulatima u New York Cityju, Chicagu, San Franciscu and Torontu.
 29. 1. - Demonstracije ispred jugoslovenske ambasade u Pekingu: "Smrvite Titovu pseću glavu" (izgleda nakon što je razbijena vitrina ispred kineske u Beogradu? - New York Times).
 29. 1. - Portugalski guverner Makaoa se izvinuo Kinezima zbog događaja prošlog meseca (Incident 12-3) - ovo se smatra faktičkim početkom kontrole NR Kine nad teritorijom, mada je suverenitet prenesen tek 1999.
 31. 1. - Rumunjska uspostavila diplomatske odnose sa Zapadnom Njemačkom
 31. 1.-4. 2. - Evropski šampionat u klizanju u Ljubljani.
 početak godine - Procenjuje se da je u inostranstvu oko 300.000 gastarbajtera a da je u zemlji 270.000 nezaposlenih (7,7%); nezaposlenost potiče od agrarne prenaseljenosti i kresanja viška zaposlenih u okviru reforme.

Februar/Veljača 
 4. 2. - "Kulturna revolucija": SSSR protestuje zbog demonstracija ispred njegove ambasade u Pekingu.
 5. 2. - Tanganjikanska afrička nacionalna unija usvojila Deklaraciju iz Aruše, izjavu afričkog socijalizma.
 5. 2. - Izbori u Nikaragvi, Anastasio Somoza Debayle pobeđuje uz pomoć prevara (predsednik 1967-72 i 1974-79).
 13 - 17. 2. - Tito u prvoj poseti Austriji. 
 17. 2. - U Veću naroda Savezne skupštine podneta inicijativa za promenu Ustava SFRJ.
 18. 2. - Okružni tužilac New Orleansa Jim Garrison tvrdi da je zavera protiv Kennedyja skovana u tom gradu.
 februar - Albanski rukovodioci sa Kosova u poseti Titu - tvrdi se da je Prizrenski proces iz jula 1956. namešten od Rankovićevog SDB.
 20. 2. - Članak u "Pravdi" kritikuje događanja u jugoslovenskoj partiji i država, najjača sovjetska kritika od 1960.
 21. 2. - Završeni izbori u Indiji: Indijski nacionalni kongres, prvi put na čelu sa Indirom Gandhi, zadržava većinu, ali sa znatno manje mesta nego u Nehruovo vreme.
 22. 2. - Osnovana Makedonska akademija nauka i umetnosti, radi od oktobra, prvi predsednik Blaže Koneski. 
 22. 2. - 14. 5. - Operacija Junction City je vazdušna desantna operacija, jedna od najvećih tokom Vijetnamskog rata, potraga za štabom komunističkog ustanka u Južnom Vijetnamu, u blizini kambodžanske granice.
 28. 2. - Eben Dönges izabran za predsednika Južne Afrike, ali pada u komu zbog izliva krvi u mozak pre nego što je mogao preuzeti položaj 1. juna - Jozua François Naudé će biti v.d. do 1968.
 28. 2. - U Brazilu uhapšen Franz Stangl, bivši komandant logorâ smrti Treblinka i Sobibor.

Mart/Ožujak 
 1. 3. - Novi Osnovni zakon o unutrašnjoj trgovini u SFRJ: širenje privatne maloprodaje, zaštita potrošača itd.
 1. 3. - Pripadnici Crvene garde u Kini se vraćaju u škole.
 3. 3. - Štampan prvi broj beogradskog magazina "Radio TV revija".
 6. 3. - Staljinova kćerka Svetlana Alilujeva prebegla u SAD preko ambasade u Nju Delhiju.
 7. 3. - Američki sindikalni lider i saradnik sa mafijom Jimmy Hoffa započinje zatvorsku kaznu (do 1971). Vd. predsednika sindikata je Frank Fitzsimmons (do 1971, a zatim i puni predsednik do 1981).
 12. 3. - Indonezija: privremeni parlament smenio predsednika Sukarna, za v. d.-a postavljen general Suharto - ostaje na čelu zemlje do 1998 a Sukarno je u kućnom pritvoru do smrti 1970.

 17. 3. - Objavljena Deklaracija o nazivu i položaju hrvatskoga književnog jezika (nasuprot Novosadskom dogovoru iz 1954) - put ka Hrvatskom proljeću 1971.
 18. 3. - Supertanker Torrey Canyon se nasukao uz obalu Cornwalla, deo nafte se izlio.
 19. 3. - Srpski pisci odgovaraju na Deklaraciju "Predlogom za razmišljanje" kojim prihvataju njene stavove u vezi razgraničenja jezikâ, ali i traže da Srbi u Hrvatskoj u tom slučaju koriste srpski i ćirilicu (objavljen 2. 4. u Borbi).
 19. 3. - Današnji Džibuti: namešteni plebiscit u Francuskoj Somalskoj Obali podržava vezu sa Francuskom, zbog čega dolazi do krvavih nemira (kolonija ubrzo preimenovana u Franucuska Teritorija Afara i Isi).
 21. 3. - Brigadir David Lansana izveo vojni udar u Sijera Leoneu i srušio tek izabranog premijera Siaka Stevensa, ali i sam je oboren dva dana kasnije od Saveta nacionalne reformacije.
 25 - 28. 3. - Tito i Jovanka u poseti Kosmetu.
 26. 3. - Predsednik Tito upozorava hrvatske i srpske intelektualce da neće tolerisati obnavljanje starih podela. Narednih dana kritikuje liberalne elemente u partiji (NYT).
 26. 3. - Central Park be-in u New Yorku.
 26. 3. - Papina enciklika Populorum progressio: ekonomija bi trebala služiti svima a ne samo nekolicini.
 mart - U Jugoslaviji odobren zakon o privatnim investicijama, prvi takav u istočnoj Evropi.
 31. 3. - Vrhovni stožer savezničkih sila za Europu (SHAPE) se preseljava u Mons, Belgija, nakon što je Francuska istupila iz vojnih struktura NATO.

April/Travanj 
 2. 4. - Nezadovoljni seljaci dižu Samlautski ustanak na zapadu Kambodže - predigra za Kambodžanski građanski rat.
 4. 4. - Martin Luther King, Jr. se izjašnjava protiv Vijetnamskog rata.
 7. 4. - Izraelski lovci oborili šest sirijskih MiG-ova u okršaju na granici (odgovor na sirijsko bombardovanje izraelskih pozicija na granici, što je odgovor na izraelske represalije protiv palestinskih komandosa).
 8. 4. - Pesma Evrovizije 1967: pobeđuje Britanka Sandie Shaw sa pesmom "Puppet on a String"; Lado Leskovar deli osmo mesto.
 9. 4. -  Počinju izbori sa više kandidata u SFRJ.. Pošto neki partijski kandidati nisu izabrani, konzervativci smatraju da bi delegatski sistem bio bolji od direktnog glasanja.
 10. 4. - V plenum, Aleksandar Ranković isključen iz SKJ.
 10. 4. - 39. dodjela Oscara: najbolji film je A Man for All Seasons, ukupno šest nagrada od osam nominacija; u užem izboru za najbolji strani film bio je jugoslovenski "Tri".
 13. 4. - Umro de fakto diktator Nikaragve Luis Somoza Debayle, nasleđuje ga brat Anastasio Somoza Debayle, treći član "dinastije" (vlada de fakto do 1979).
 14 - 15. 4. - Velike demonstracije protiv Vijetnamskog rata u Nju Jorku i San Fransisku.
 april - Novi Zakon o formiranju i društvenoj kontroli cena u SFRJ, cilj je uklanjanje administrativne kontrole nad cenama.
 15. 4. - Prvi broj lista "Pravoslavlje", glasila Patrijaršije SPC.
   15. 4. - "Prolećna mobilizacija", masovni marš u Njujorku protiv Vijetnamskog rata. 
 16. 4. - Dopisnik Tanjuga Branko Bogunović proteran iz NR Kine - bio je jedan od retkih Evropljana u Pekingu, njegove izveštaje je prenosila i svetska štampa.
 17. 4. - Titov govor pred beogradskim gradskim komitetom: pregled 30 godina partije, naročito sukoba sa SSSR. Istog dana počinje suđenje disidentu Mihajlu Mihajlovu, što se dovodi u vezu sa Titovim upozorenjem da se ne širi "truli liberalizam".
 18. 4. - Amandmani I-VI na ustav SFRJ: ukinuti položaji potpredsednika Republike i zamenika vrhovnog komandanta oružanih snaga; uvećana ovlašćenja Veća narodna Savezne skupštine, koje zastupa republike odn. manjine - proširuju se ekonomska prava republika, kao i ovlašćenja u državnoj bezbednosti.
 19. 4. - Mihajlo Mihajlov, već u zatvoru od 1966, osuđen na još četiri godine zbog "širenja neprijateljske propagande".
 20. 4. - Francuski filozof Régis Debray uhapšen u Boliviji nakon posete Che Guevari - u novembru osuđen na 30 godina, pušten dogodine.
 21. 4. - Državni udar u Grčkoj, počinje Diktatura pukovnika (do 1974), lider režima do 1973. je Jorgos Papadopulos.
 24. 4. - Vladimir Komarov je prva žrtva među sovjetskim kosmonautima, usled kvara padobrana na kapsuli Sojuz 1.
 24 - 26. 4. - Konferencija komunističkih partija u Karlovim Varima za oslobođenje kontinenta od "vanevropskog" (američkog) uticaja, Jugoslavija i Rumunija bojkotuju.
 25. 4. - Amerikanci prvi put bombarduju predgrađa Hanoia.

 27. 4. - 29. 10. - Expo 67, Međunarodna izložba u Montrealu.
 28. 4. - Muhammad Ali odbija regrutaciju - uhapšen je i lišen titule i licence.
 29. 4. - Fidel Castro izjavljuje da intelektualna svojina pripada svima.
 30. 4. - Završen moskovski TV toranj Ostankino, sa 540 metara najviši do 1976.

Maj/Svibanj 

 1. 5. - Venčali se Elvis Presley i Priscilla.
 1. 5. - Anastasio Somoza Debayle započinje prvi predsednički mandat u Nikaragvi.
 2. 5. - Harold Wilson objavljuje da će V. Britanija aplicirati za članstvo u EEZ.
 5. 5. - Predsednik Nigerije Yakubu Gowon objavio novu podelu zemlje: 12 država umesto četiri regiona, istočni Igboi su odsečeni od izlaska na more i naftnih izvora.
 6. 5. - Počinju levičarski nemiri u Hong Kongu, traju do kraja godine, pretvaraju se u manifestacije protiv britanske vlasti, ima i terorističkih akata.
 8 - 11. 5. - Incident u Machurucutu: grupa kubanskih gerilaca se iskrcala u Venecueli, ali vojska ih je uništila.
 9. 5. - SSRNJ odlučio da kandiduje Milentija Popovića (Srbija) za predsednika savezne skupštine, umesto Veljka Vlahovića (Crna Gora) koji je figurirao od januara - odjek jezičkog spora odn. mišljenja jesu li Crnogorci Srbi.
 12. 5. - Izdat Procol Harumov singl A Whiter Shade of Pale.
 13. 5. - Egipat dobija pogrešnu informaciju od Sovjeta da se na Sinaju gomilaju izraelske trupe, zbog čega započinje gomilanje svojih snaga.
 15. 5. - Završena tzv. Kennedyjeva runda pregovora GATT (Opšti sporazum o carinama i trgovini): smanjene carine, regulisan antidamping.
 16. 5. - Egipatski predsednik Nasser zahteva povlačenje UNEF-a sa Sinaja, što generalni sekretar UN U Thant prihvata dva dana kasnije, uz upozorenje.
 16. 5. - Izmene kadra u SFRJ (partijski hijerarsi su uglavnom razdvojeni od direktne administrativne vlasti):
 Mika Špiljak novi predsednik Saveznog izvršnog vijeća, potpredsjednici Kiro Gligorov i Rudi Kolak. Članovi: Nikola Ljubičić (odbrana), Marko Nikezić (inostrani), Radovan Stijačić (unutrašnji) itd.
 Milentije Popović novi predsednik Savezne skupštine SFRJ, predsednik Saveznog veća je Vidoe Smilevski a Veća naroda Vida Tomšič. 
 17. 5. - Josip Broz Tito ponovo izabran u skupštini za predsednika Republike. 
 maj - Novi predsednici skupština i izvršnih veća po republikama: Džemal Bijedić i Branko Mikulić (Bosna i Herce­govina); Veljko Milatović i Vidoje Žarković (Crna Gora); Jakov Blažević i Savka Dabčević (Hrvatska); Mito Hadži Vasilev i Ni­kola Minčev (Makedonija); Sergej Krajger i Stane Kavčič (Slo­venija); Miloš Minić i Đurica Jojkić (Srbija); Ilija Rajačić i Stipan Marušić (Vojvodina) i Fadilj Hodža i Ilija Vakić (Kosovo). Stane Kavčič je zagovornik liberalizacije i reforme privrede, a Savka Dabčević-Kučar će biti jedna od vodećih ličnosti Hrvatskog proljeća.
 18. 5. - Jurij Andropov dolazi na čelo KGB-a (do 1982).
 ca. 20. 5. - Olakšice za turiste u Jugoslaviji: sedam dana boravka, umesto tri, uz turističku dozvolu na granici, za koju ne treba pasoš; ne moraju se više registrovati u miliciji.
 20. 5. - Mobutu osnovao Narodni pokret revolucije, jedinu partiju u DR Kongu/Zairu do 1990; u junu je doneo novi ustav sa pojačanim predsedničkim ovlašćenjima.

 22. 5. - Požar u briselskoj robnoj kući L'Innovation, 323 poginulih - sumnja se na maoističke demonstrante koji su protestovali zbog izložbe američke robe.
 23. 5. - Egipat zatvara Tiranske prolaze za izraelsko brodovlje, što ovi smatraju ratnim činom.
 24. 5. - U SFRJ usvojene izmene Zakona o krivičnom postupku u pravcu proširenja i zaštite prava okrivljenog (na snazi od 1968).
 24. 5. - U selu Naxalbari u Zapadnom Bengalu, Indija, počinje naksalitska pobuna u Indiji koja traje i 2016 - sekcija Komunističke partije Indije (Marksista) se izjasnila za oružanu borbu u korist bezemljaša..
 26 - 28. 5. - Krvavi neredi na Guadeloupi posle rasističkog incidenta i štrajka, između 7 i 200 mrtvih, zavisno od izvora.
 27. 5. - Referendum u Australiji podržao poboljšanje statusa Aboridžina.
 30. 5. -  Igboi na čelu sa C. Odumegwu Ojukwuom proglašavaju nezavisnu Bijafru na jugoistoku Nigerije, dolazi do Nigerijskog građanskog rata (do 1970).
 30. 5. - Jordan se pridružio vojnom savezu Egipta i Sirije.
 31. 5. - SFRJ i Izrael potpisali trgovački ugovor. (NYT)

Jun/Juni/Lipanj 

 1. 6. - Bitlsi izdali album Sgt. Pepper's Lonely Hearts Club Band, koji ostaje na vrhu top-lista tokom "Leta ljubavi".
 1. 6. - Vlada Nacionalnog jedinstva u Izraelu, Moše Dajan je ministar odbrane.
 5 - 10. 6. - Šestodnevni rat u kome Izrael pobjeđuje udružene snage Egipta, Sirije i Jordana te zauzima Zapadnu obalu, Pojas Gaze, Golansku visoravan i Sinajsko poluostrvo. Jugoslavija i ostale komunističke zemlje, sem Rumunije, prekinule diplomatske odnose sa Izraelom.
 5. 6. - Operacija Fokus (Mivtza Moked) - uništen veći deo egipatskog vazduhoplovstva, uglavnom na zemlji; Jordan i Sirija napadaju Izrael nakon lažne vesti o egipatskom uspehu.
 6. 6. - U Kampali potpisano osnivanje Istočnoafričke zajednice (Kenija, Uganda i Tanzanija) - propala 1977, obnovljena 2009.
 7. 6. - Izraelske snage zauzele jerusalimski Stari grad i Zapadnu obalu od Jordana.
 8. 6. - Izraelci izbili na Suecki kanal; incident USS Liberty - izraelski avioni i torpedni čamci napali ovaj američki brod, poginula 34 člana posade.

 9. 6. - Na sastanku predstavnika istočnih komunističkih i radničkih partija u Moskvi, kome prisustvuje i Tito, izdata Deklaracija koja osuđuje Izrael kao agresora; Rumunija se uzdržala. Ovo je prvo Titovo učešće na nekoj međunarodnoj komunističkoj konferenciji od 1945.
 9. 6. - Naser daje ostavku, ali je povlači nakon masovnih manifestacija.
 9 - 10. 6. - Bitka za Golansku visoravan, Izrael je oduzima Siriji.
 10. 6. - 1. 8. - Izložba grafike Pabla Picassa u beogradskom Muzeju savremene umetnosti.  
 12. 6. - Loving v. Virginia: Vrhovni sud SAD nalazi neustavnim zakone koji zabranjuju međurasne brakove (kasnije Loving Day u SAD, nezvanični praznik međurasnih brakova).
 12. 6. - "Rilindja" objavila da su dve izdavačke kuće, iz Beograda i Prištine, odlučile da uvoze knjige iz Albanije.
 13. 6. - SFR Jugoslavija prekida diplomatske odnose sa Izraelom (biće obnovljeni 1991-92). Smatra se da je ovo Titova lična odluka, moguće da bi se povratila ravnoteža sa ojačalim "liberalima".
 15. 6. - Prikazan film "Dvanaest žigosanih".
 jun - Ubrzo nakon poraza arapskih država, Jaser Arafat dolazi ilegalno na Zapadnu obalu i organizuje regrutne centre.
 16 - 18. 6. - Monterey Pop Festival u Kaliforniji.
 17. 6. - NR Kina detonirala prvu hidrogensku bombu (3,3 Mt).
 19. 6. - Sovjetski ratni brodovi stigli u posetu u Herceg Novi.
 19 - 20. 6. - Pobuna arapske policije u Adenu, nakon Naserovih tvrdnji da su Britanci pomagali Izraelu - brzo suzbijena, ali pokazana je krhkost britanske pozicije.
 23. 6. - Samit u Glassborou između Johnsona i Kosigina - bez rezultata ali uglavnom ljubazna atmosfera.
 25. 6. - Our World, prva živa međunarodna satelitska TV produkcija, Bitlsi prvi put izvode All You Need Is Love.
 26. 6. - Karel Vojtila, budući papa Ivan Pavao II., zaređen za kardinala.
 27. 6. - Izrael faktički anektirao istočni Jerusalim.
 30. 6. - Moise Tshombe, bivši lider Katange i premijer DR Konga, kidnapovan na povratku iz Španije u Kongo i odveden u Alžir - tamo će i umreti 1969.
 jun - SAD: rasni neredi u Tampi, Florida, i Bafalu, Njujork.

Jul/Juli/Srpanj 

 1. 7. -  Evropska zajednica nastaje spajanjem Evropske zajednice za ugalj i čelik, za atomsku energiju i Evropske ekonomske zajednice.
   1. 7. - Sedmi plenum CK SKJ, usvojeni zaključci u vezi unapređivanja uslova života bivših boraca. Razgovara se i o bliskoistočnoj krizi, Tito tvrdi da postoji "imperijalistička pretnja protiv Jugoslavije" ali odbačen povratak režimu čvrste ruke.
 1. 7. - Počinje Rat iscrpljivanja, niz egipatsko-izraelskih prepucavanja duž Sueckog kanala do 1970.
 4. 7. - Britanski parlament dekriminalizovao homoseksualnost.
 5. 7. - Na vest o Čombeovoj otmici, dolazi do još jedne Pobune plaćenika u Stanleyvilleu/Kisanganiju, na čelu sa Jeanom Schrammom - odolevaju do novembra, kada su pobegli u Ruandu.
 6. 7. - Ustavni sud Jugoslavije da su odluke o proširenju građevinskih zona radi nacionalizacije neustavne.
 6. 7. - Sudar voza i kamiona-cisterne na pružnom prelazu kod Magdeburga, Istočna Nemačka, 94-oro poginulih, uglavnom dece.
 6. 7. - Nigerijska vlada uvodi blokadu Bijafre - glad će odneti dosta života.
 9. 7. - HE Potpeć (52 MW), jedna od limskih HE, puštena na mrežu.
 12. 7. - Lech Wałęsa se zaposlio kao električar u Lenjinovom brodogradilištu u Gdańsku.
 12 - 17. 7. - Rasni neredi u Newarku odnose 26 života (tokom leta u mnogim gradovima SAD izbijaju ovakvi neredi).
 13. 7. - Tom Simpson umro na Mont Ventoux tokom etape Tour de France-a. 
 jul - Savezna skupština i mediji kritikuju vladinu ekonomsku politiku, naročito kreditnu politiku i preterano optimističnu procenu razvoja.
 19. 7. - Uz podršku vlasti samoproglašena Makedonska crkva, protiv srpskih i bugarskih pretenzija na Makedoniju.
 20. 7. - Wuhanski incident: oružani sukob za kontrolu nad Wuhanom između grupa "Milion heroja" i "Wuhanski radnički generalni štabovi", pekinška vlada poslala vojsku.
 22. 7. - Admiral Luis Carrero Blanco novi Francov potpredsednik vlade Španije (od 1973. i šef vlade, ali ubijen kasnije tokom godine).
 23 - 28. 7. - Rasni neredi u Detroitu odnose 43 života.
 26. 7. - 1. 8. - 14. Filmski festival u Puli, Velika zlatna arena za film "Skupljači perja".
 24. 7. - De Gol u Montrealu: Vive le Québec libre! ("Živeo slobodni Kvebek!").
 25. 7. - Papa Pavao VI posetio vaseljenskog patrijarha Atenagoru u Istanbulu.
 27. 7. - U Engleskoj i Velsu dekriminalizovani homoseksualni odnosi između punoletnih muškaraca, ne računajući trgovačku mornaricu i oružane snage.
 27. 7. - Monahinje manastira Žiča nadjačale zvonjavom muziku iz obližnjeg restorana, a skupština opštine Kraljevo im dala za pravo.
 29. 7. - Požar na američkom nosaču aviona USS Forrestal u Tonkinskom zalivu - 134 mrtvih; budući senator John McCain povređen.
 29. 7. - General-pukovnik Miloš Šumonja imenovan za načelnika generalštaba JNA (do 1970), nakon Radeta Hamovića.

Avgust/August/Kolovoz 
 2. 8. - Prikazan film In the Heat of the Night.
 4. 8. - Debitantski album Pink Floyd-a: The Piper at the Gates of Dawn.
 8. 8. - U Bangkoku osnovan ASEAN (Asocijacija nacija jugoistočne Azije).
 10. 8. - Početak rada (prva sinhronizacija) TE Kostolac A (281 MW).
 10. - 17. 8. - Tito u poseti Egiptu (UAR), Siriji i Iraku. 
 11. 8. - Četiri dečaka poginula na Kosovu od ručne bombe iz prošlog rata (NYT).
 13. 8. - Novi Hollywood: prikazan film Bonnie and Clyde - glorifikacija nasilja i nezadovoljne mladosti bez presedana, daleko od Produkcijskog kodeksa, pokazuju se vrlo popularnim.

 15. 8. - U Velikoj Britaniji zabranjene off-shore piratske radio-stanice, Radio Caroline nastavlja emitovanje.
 avgust - Haile Selasije u poseti Jugoslaviji.
 avgust - Iz Jemena povučene egipatske snage.
 16. 8. - Objavljeno otkriće Lepenskog Vira.
 ca. 17. 8. - "Milioni miševa" opustošili useve u delovima Bosne (NYT), poljoprivredne prinose u Jugoslaviji umanjuje i suša.
 ca. 20. 8. - Trojica književnika, uključujući Matiju Bećkovića, skinuti sa RTV Beograd, pod optužbom da je CIA preko njih uticala na program (NYT; tj. prošlog meseca, a književnici su Matija Bećković, Brana Crnčević i Dušan Radović).
 23. 8. - Akcija od 23. avgusta 1967., tokom Operacije Rolling Thunder: severnovijetnamsko vazduhoplovstvo, primenjujući novu taktiku, uspeva oboriti tri američka Fantoma.
 25. 8. - U Egiptu uhapšeni bivši ministar odbrane Shams Badran, načelnik generalštaba maršal Abdel Hakim Amer i još 50 oficira zbog navodne zavere protiv Nasera, Amer se ubio u septembru.
 29. 8. - Judgement, posljednja epizoda, odnosno finale TV-serije The Fugitive, postaje najgledanijom epizodom u dotadašnjoj historiji američke televizije.
 30. 8. - Thurgood Marshall je potvrđen za sudiju Vrhovnog suda SAD - prvi crnac na tom položaju.

Septembar/Rujan 

 1. 9. - Kartumska rezolucija na samitu Arapske lige, poznata kao "Tri ne", priznanju, miru i pregovorima sa Izraelom. Pomirenje između Nasera i Saudi Arabije, povući će snage iz Sjevernog Jemena. Ukinut embargo na izvoz nafte zapadnim zemljama koje podržavaju Izrael, deo prihoda će biti isplaćivan arapskim državama na frontu prema Izraelu. Ističe se da Palestinci imaju pravo na celu Palestinu, tj. isključuje se postojanje Izraela.
 3. 9. - Nguyen Van Thieu, vojni vladar od 1965, izabran za civilnog predsednika Južnog Vijetnama (ostaje do propasti zemlje 1975).
 3. 9. - Dagen H: u Švedskoj prešli na vožnju desnom stranom.
 4 - 7. 9. - Vijetnamski rat: Operation Swift u dve provincije, gine 114 Amerikanaca i 316 Severnovijetnamaca.
 8 - 30. 9. - Održan prvi BITEF - Beogradski internacionalni teatarski festival. 
 9. 9. - Predsednik Tito upalio vječnu vatru na novoizgrađenom Spomeniku revolucije naroda Moslavine u Podgariću. 
 10. 9. - Hrvatski emigrant otac Krunoslav Draganović prebačen iz Trsta u Jugoslaviju.
 septembar - Kontejnerizacija: firma Matson obavila prvo putovanje kontejnerskim brodom, Pacific Trader, iz Japana u SAD.
 17. 9. - Turska: neredi na fudbalskoj utakmici u Kayseriju, 44 mrtvih.
 17. 9. - The Doors-i pevaju Light my Fire u The Ed Sullivan Show-u sa rečju higher, iako je Morisonu rečeno da to ne radi (asocijacija na drogu).
 30. 9. - Pokrenuti BBC Radio 1, 2, 3 i 4.
 30. 9. - Sudar autobusa i kamiona u SFRJ, poginulo 15 britanskih studenata (NYT).

Oktobar/Listopad 

 4. 10. - Hassanal Bolkiah postaje sultan britanskog Bruneja nakon što mu je otac abdicirao.
 4. 10. - Predsednik Tito otkriva da je SFRJ dala 600 miliona dolara pomoći u vidu kredita nerazvijenim zemljama Azije i Afrike - priznaje da se neki tome protivi ali se time Jugoslavija želi uspostaviti kao "jak moralno-politički faktor u svetu".
 9. 10. - U Boliviji ubijen Che Guevara.
 10 - 25. 10. - Ministarski sastanak Grupe 77 zemalja u razvoju u Alžiru, donesena Alžirska povelja ekonomskih prava Trećeg sveta. 
 14. 10. - Vaseljenski patrijarh Atenagora posetio u Beogradu srpskog patrijarha Germana.

 15. 10. - U Volgogradu završen kip Majka Domovina, sa 85 metara najviši na svijetu (do 1989).
 17. 10. - "Kosa" debituje van Broadwaya.
 17. 10. - Bitka kod Ong Thanha: dve američke čete upale u Viet Congovsku zasedu, 66 mrtvih i nestalih.
 18. 10. - Premijera Diznijevog crtanog filma The Jungle Book, poslednjeg kojeg je nadgledao sam Walt Disney.
 20. 10. - U Kaliforniji snimljen Patterson-Gimlinov film, koji navodno pokazuje legendarnog bigfoota.
   20. 10. - Predsednik Tito otvorio železaru u Skoplju (od 1997. Makstil A.D.). 
  20. 10. - Stop the Draft Week želi sprečiti regrutaciju za Vijetnamski rat, sukobi u Oaklandu.
 21. 10. - Egipćani potopili izraelski razarač "Eilat", poginulo 47 mornara.
 21. 10. - "Marš na Pentagon", protest protiv Vijetnamskog rata u Washington D.C., Allen Ginsberg zapêva da bi Pentagon levitirao. Cveće u cevima pušaka.
 26. 10. - Zvanična krunidba šaha Reze Pahlavija i carice Fare.
 26. 10. - John McCain oboren i zarobljen u Severnom Vijetnamu.
 26. 10. - Vaseljenski patrijarh stigao u posetu Rimu.
 27. 10. - Charles De Gaulle ponovo stavio veto na ulazak V. Britanije u Evropsku zajednicu.
 27. 10. - Izglasana legalizacija abortusa u Velikoj Britaniji (ne i Severnoj Irskoj) do 24 sedmice.

Novembar/Studeni 

 1. 11. - Predsednik Tito stigao u posetu SSSR. 
 2. 11. - Zbog sušnog vremena uvedene 4-satne restrikcije struje u SFRJ.
 3 - 22. 11. - Bitka kod Dak Toa, na tromeđi Vijetnama, Kambodže i Laosa - veliki gubici s obe strane.
 5. 11. - Televizijski toranj Ostankino u Moskvi primljen u eksploataciju, to je najviša građevina na svetu do 1976.
   5. 11. - Sjevernojemenski građanski rat: zbačen predsjednik Abdullah al-Sallal, disidenti zatim izdržavaju opsadu rojalista (do februara) - republikanci tako praktično pobeđuju u ratu.
   5. 11. - Nakon vladine ofanzive, plaćenici Žana Šrama pobegli iz Konga u Ruandu.
 9. 11. - Apollo program: prvi let rakete Saturn V (nosi bespilotni Apollo 4).
 15. 11. - Grčka kiparska nacionalna garda (Jorgos Grivas) zauzela dva sela pri čemu je poginulo 27 ljudi, većinom turskih civila - zbog turskog ultimatuma grčka vlada će morati povući grčku diviziju sa ostrva.

 16. 11. - Autobus pao u reku (Savu?) u Jugoslaviji, 20 poginulih (NYT).
 17. 11. - Hiljade studenata protestuje protiv Vijetnamskog rata u SFRJ (NYT).
 17. 11. - 31. 12. - Izložba Picassa u zagrebačkoj Galeriji suvremene umjetnosti. 
 19. 11. - Posle tri godine odbrane, britanska funta devalvirala sa $2,80 na $2,40; premijer Harold Wilson kaže da "to ne znači da je funta u vašem džepu devalvirana". I novi kurs se mora braniti 1968-69.
 22. 11. - Rezolucija Saveta bezbednosti UN 242 u vezi Arapsko-izraelskog sukoba, uspostavljena paradigma "Zemlja za mir".
 ca. 22. 11. - Kampanja protiv konzervativaca: protiv Radivoja Jovanovića Bradonje, delegata iz Lazarevca, optuženog, između ostalog, da je deo "političkog podzemlja". "Pao" je i Slobodan Krstić Uča. Pod podzemljem se misli na konzervativce ("dogmate") koji su u defanzivi od Rankovićeve smene, predsednik Tito održava ravnotežu između njih i liberala ("antidogmata").
 26. 11. - Velike poplave u Lisabonu, 462 mrtvih.
 27. 11. - Emirat Abu Dabi se priključio OPEC-u (Ujedinjeni Arapski Emirati osnovani 1971).
 27. 11. - Konferencija za štampu predsednika de Gaullea, Jevreje naziva "elitnim narodom, samouverenim, dominirajućim".
 29. 11. - Sekretar odbrane SAD Robert McNamara podneo ostavku (predlagao zamrzavanje broja vojnika, obustavu bombardovanja i prebacivanje kopnenih borbi na Južnovijetnamce).
 30. 11. -  nezavisan od V. Britanije - britanske snage su se zbog gerilskih napada povukle ranije nego što je bilo predviđeno, vlast uzima Nacionalni oslobodilački front i osniva marksističko-lenjinističku Narodnu Demokratsku Republiku Jemen (traje do 1990).
 30. 11. - Zemljotres kod Debra (M 6.6, int. IX).

Decembar/Prosinac 
 decembar - Dan McKenzie i Bob Parker objavili u časopisu Nature članak "Severni Atlantik: primer tektonike na sferi" o mehanizmu tektonike ploča.
 1. 12. - RMS Queen Mary povučen iz službe.
 2. 12. - Gabon: posle smrti predsednika Léona M'ba, položaj nasleđuje potpredsednik Omar Bongo (do smrti 2009).
 3. 12. - Christiaan Barnard u Cape Townu izveo prvu transplantaciju srca (pacijent umro 18 dana kasnije od pneumonije).
 3. 12. - Zapaljena jugoslovenska pasoška kancelarija u Frankfurtu (NYT).
 5. 12. - Masakr u Đắk Sơnu: vijetkongovci ubili 252 civila u jednom selu.
 9. 12. - Nicolae Ceaușescu postao šef rumunske države (šef partije od 1965).
 11. 12. - U Toulouse-u predstavljen supersonični putnički avion Concorde (prvi let 1969).
 11. 12. - George Habash reorganizovao Arapski nacionalistički pokret u Narodni front za oslobođenje Palestine. 
 13. 12. - Grčki kralj Konstantin II beži iz zemlje nakon neuspešnog kontraudara protiv vojne hunte (ova ukida monarhiju 1973).
 15. 12. - Srušio se most preko rijeke Ohio u mjestu Point Pleasant, West Virginia uz pogibiju 46 ljudi; navodno viđeno legendarno biće Mothman.
 17. 12. - Australijski premijer Harold Holt nestao na plivanju.
 19. 12. - Profesor John Archibald Wheeler prvi put u javnosti uporabio izraz Crna rupa.
 21. 12. - Prikazan film The Graduate. 
 27. 12. - Privredno veće Savezne skupštine snizilo limit oporezivanja preduzeća sa 27 na 26%, mada je SIV predložio ukidanje limita, što su želele i Slovenija i Hrvatska.
 30. 12. - Predsednik Tito najavljuje čistku konzervativnih protivnika liberalnih reformi - smatra se da su Rankovićeve pristalice još uvek jake.
 31. 12. - Motociklistički "nebojša" Evel Knievel se slupao pokušavajući da preskoči fontane ispred Caesar's Palace-a u Las Vegasu.
   31. 12. - Abbie Hoffman i društvo osnovali Omladinsku internacionalnu partiju, Yippie.

Kroz godinu 
 Najznačajnija otkrića na Lepenskom Viru.
 Jednostrano ukinute vize za turiste iz svih zemalja, fiskalna i kreditna vladina politika donose procvat turizma u SFRJ od 1961. i veliki porast životnog standarda na Jadranu. Ove godine u zemlji je bilo 37 miliona posetitelja, ušlo je 12,3 miliona automobila.
 Značaj potrošačkih kredita za promet: slovenački proizvođači nameštaja su se mnogo bolje prilagodili od srbijanskih.
 Privredna reforma: broj zaposlenih u SFRJ opao za 47.000 od 1964. Od početka ove godine se sprovodi restriktivna monetarna politika.
 Najjači privatni sektor u SFRJ: kamionski prevoz.
 U Požarevcu osnovana fabrika "Bambi", proizvodi Plazma keks, jeftiniju kopiju italijanskog keksa Plasmon.
 U SFRJ registrovano 106.705 novih kamiona i putničkih automobila; "Crvena zastava" ih je prodala 52.000 a zapošljava 11.000 ljudi.
 Na Santoriniju započinju iskopavanja na lokalitetu Akrotiri.
 U Nemačkoj i V. Britaniji uveden PAL sistem analogne kolor televizije.
 Objavljen Markesov roman "Sto godina samoće".
 Otkriven pulsar.
 Američka vlada suspendovala prodaju viška pšenice Jugoslaviji, na osnovu kongresne rezolucije kojom se zabranjuju krediti zemljama koje trguju sa Kubom i Severnim Vijetnamom; ipak, u martu je dat kredit za hidroelektrane i pruge.
 Malezija otvorila ambasadu u Jugoslaviji.
 "Muška voda" pod Konjuhom kod Kladnja.
 U Albaniji zabranjena religija - crkvama, džamijama i manastirima se menja namena.
 CIA pokrenula Operaciju CHAOS s ciljem demaskiranja mogućih stranih uticaja na studentski antiratni pokret, biće proširena pod Nixonom 1969.

1967. u temama 
 Rukovodstvo SFRJ:
 Predsednik Republike: Josip Broz Tito
 Predsednik Saveznog izvršnog veća: Petar Stambolić, od 16. 5. Mika Špiljak
 Predsednik Savezne skupštine: Edvard Kardelj pa Milentije Popović

 Televizija. TV serije: "Zabavlja vas Mija Aleksić", "Dežurna ulica", "Krug dvojkom", "Ni crno ni belo", "Ofelija", "Parničari" (1967-68), "Probisvet", "Sedam Hamleta", "Smoki", "Visočka hronika", "Letovi koji se pamte", "Volite se ljudi" (zadnje dve snim. 1966?) (TV Beograd); "Kad je mač krojio pravdu" (TV Zagreb).
 Neki domaći filmovi: "Buđenje pacova", "Skupljači perja", "Bokseri idu u raj", "Nož", "Nemirni", "Hasanaginica", "Ljubavni slučaj ili tragedija službenice PTT", "Kad budem mrtav i beo", "Jutro", "Praznik", "Breza", "Kaja, ubit ću te!" (→ :Kategorija:Filmovi 1967.).

 Neka vozila uvedena 1967:

Rođenja

Januar/Siječanj 
 7. 1. - Nick Clegg, britanski političar
 9. 1. - Claudio Caniggia, fudbaler
 12. 1. - Meho Kodro, fudbaler
 15. 1. - Aziz Keljmendi, paraćinski ubica († 1987)
 18. 1. - Iván Zamorano, čileanski fudbaler
 23. 1. - Naim Süleymanoğlu, dizač tegova († 2017)
 25. 1. - David Ginola, nogometaš

Februar/Veljača 
 1. 2. - Aleksandar Dunić, srpski glumac
 14. 2. - Mark Rutte, premijer Holandije
 14. 2. - Stelios Haji-Ioannou, preduzetnik, osnivač easyJet-a
 14. 2. - Manuela Malejeva, teniserka
 18. 2. - Roberto Baggio, fudbaler
 19. 2. - Benicio del Toro, glumac
 20. 2. - Kurt Cobain, frontmen Nirvana-e († 1994)
 21. 2. - Leroy Burrell, atletičar
 22. 2. - Dragan Đilas, novinar i političar
 25. 2. - Nick Leeson, špekulant na berzi

Mart/Ožujak 
 3. 3. - Naser Orić, oficir ARBiH
 13. 3. - Andrés Escobar, fudbaler († 1994)
 15. 3. - Dejan Šoškić, ekonomista, guverner NBS
 23. 3. - Olivera Kovačević, TV voditeljka
 29. 3. - Anđelija Arbutina, košarkašica

April/Travanj 
 5. 4. - Branko Ištvančić, hrvatski filmski redatelj
 7. 4. - Bodo Illgner, golman
 15. 4. - Razija Mujanović, bosanskohercegovačka košarkašica
 22. 4. - Sheryl Lee, glumica
 24. 4. - Dino Rađa, hrvatski košarkaš
 26. 4. - Konstantin Kostjukov, baletski igrač iz Ukrajine, direktor Baleta NP u Beogradu
 27. 4. - Willem-Alexander od Nizozemske, kralj

Maj/Svibanj 
 7. 5. - Dražen Anzulović, košarkaš, trener
 14. 5. - Valeria Marini, glumica, model
 20. 5. - Ramzi Yousef, terorista
 27. 5. - Paul Gascoigne zvani Gazza, fudbaler
 28. 5. - Glen Rice, košarkaš
 29. 5. - Noel Gallagher, muzičar iz Oasis
 31. 5. - Jasna Bilušić, hrvatska glumica i pjevačica
 31. 5. - Željko Mitrović, muzičar, osnivač "Pinka" i "City Recordsa"

Jun/Juni/Lipanj 
 1. 6. - Nives Ivanković, glumica
 3. 6. - Anderson Cooper, TV novinar
 6. 6. - Paul Giamatti, glumac
 20. 6. - Nicole Kidman, glumica
 21. 6. - Yingluck Shinawatra, premijerka Tajlanda
 24. 6. - Richard Z. Kruspe, gitarista Rammstein-a
 25. 6. - Damir Polančec, hrvatski političar
 28. 6. - Lars Riedel, bacač diska

Jul/Juli/Srpanj 
 1. 7. - Branko Zorko, hrvatski atletičar
 1. 7. - Pamela Anderson, kanadsko-američka TV glumica
 4. 7. - Siniša Vučinić, srpski političar
 8. 7. - Željko Tanasković, odbojkaš
 13. 7. - Benny Benassi, DJ, producent
 15. 7. - Adam Savage, ko-voditelj MythBusters-a
 16. 7. - Will Ferrell, glumac, komičar
 16. 7. - Srđan Valjarević, književnik
 18. 7. - Vin Diesel, glumac
 23. 7. - Philip Seymour Hoffman, glumac († 2014)
 24. 7. - Dražen Zečić, hrvatski pjevač
 25. 7. - Matt LeBlanc, glumac

Avgust/August/Kolovoz 
 2. 8. - Željka Cvijanović, premijerka Republike Srpske
 2. 8. - Gordan Jandroković, hrvatski političar
 3. 8. - Mathieu Kassovitz, glumac, režiser
 8. 8. - Branko Brnović, fudbaler
 26. 8. - Saša Đorđević, srpski košarkaš

Septembar/Rujan 
 2. 9. - Andreas Möller, fudbaler
 5. 9. - Nikola Kojo, srpski glumac
 6. 9. - Milan Lukić, osuđenik za ratne zločine
 8. 9. - Kimberly Peirce, američka rediteljka
 13. 9. - Gordana Boban, glumica
 19. 9. - Mirko Norac, general HV, osuđenik za ratne zločine
 26. 9. - Bruno Akrapović, nogometaš
 27. 9. - Isidora Žebeljan, kompozitorka, članica SANU († 2020)
 28. 9. - Mira Sorvino, glumica

Oktobar/Listopad 
 1. 10. - Snežana Babić Sneki, pevačica
 2. 10. - Frankie Fredericks, namibijski atletičar
 4. 10. - Liev Schreiber, glumac
 5. 10. - Guy Pearce, glumac
 7. 10. - Toni Braxton, pevačica
 11. 10. - Peter Thiel, suosnivač PayPala, politički aktivist
 13. 10. - Javier Sotomayor, skakač uvis
 20. 10. - Monica Ali, engleska književnica
 22. 10. - Ulrike Maier, skijašica († 1994)
 28. 10. - Julia Roberts, američka filmska glumica
 29. 10. - Igor Pervić, glumac († 2019)
 30. 10. - Ilije Lupulesku, stonoteniser
 31. 10. - Vanilla Ice, reper

Novembar/Studeni 
 2. 11. - Zvonimir Soldo, hrvatski nogometaš
 7. 11. - David Guetta, DJ, muzičar
 13. 11. - Jimmy Kimmel, komičar, TV voditelj
 15. 11. - François Ozon, francuski reditelj
 21. 11. - Damir Karakaš, hrvatski književnik 
 22. 11. - Boris Becker, njemački tenisač
 23. 11. - Jelena Milić, politička analitičarka
 24. 11. - Mirjana Joković, glumica
 28. 11. - Anna Nicole Smith, model, glumica († 2007)
 28. 11. - Ivan Bauer, srpski političar, TV voditelj

Decembar/Prosinac 
 5. 12. - Knez (pjevač) (Nenad Knežević)
 10. 12. - Isidora Bjelica, spisateljica († 2020)
 13. 12. - Jamie Foxx, glumac
 16. 12. - Donovan Bailey, atletičar
 17. 12. - Gigi D'Agostino, DJ, muzičar
 19. 12. - Criss Angel, glumac, mađioničar
 21. 12. - Mihail Saakašvili, predsednik Gruzije
 21. 12. - Katarina Gojković, glumica
 23. 12. - Carla Bruni, kantautorka, model, prva dama Francuske
 25. 12. - Boris Novković, hrvatski kantautor pop muzike
 25. 12. - Vesna Dedić, TV voditeljka, književnica

Smrti

Januar/Siječanj – Mart/Ožujak 
 3. 1. - Jack Ruby, ubica Lee Harvey Oswalda (* 1911)
 4. 1. - Boris Krajger, narodni heroj i političar (* 1914)
 4. 1. - Donald Campbell, obarač brzinskih rekorda (* 1921)
 5. 1. - Vatroslav Florschütz, liječnik, kirurg (* 1879)
 9. 1. - Ivo Pevalek, botaničar, akademik JAZU (* 1893)
 11. 1. - Nikola Dobrović, arhitekta, profesor (* 1897)
 12. 1. - Holland Smith, američki general sa 4 zvezdice (* 1882)
 17. 1. - Evelyn Nesbit, model, glumica (* 1884)
 21. 1. - Ann Sheridan, glumica (* 1915)
 27. 1. - Posada Apolla 1:
 Edward White (* 1930)
 Gus Grissom (* 1926)
 Roger Chaffee (* 1935)

 6. 2. - Henry Morgenthau, Jr., bivši sekretar Trezora SAD (* 1891)
 11. 2. - Milo Milunović, srpski slikar (* 1897)
 18. 2. - Robert Oppenheimer, američki fizičar (* 1904.)

 4. 3. - Vladan Desnica - hrvatski književnik srpskog porekla (* 1905.)
 5. 3. - Muhamed Mosadek, bivši premijer Irana (* 1882)
 11. 3. - Geraldine Farrar, operska pjevačica, sopran, glumica (* 1882)
 26. 3. - Ervin Šinko, hrvatski književnik (* 1898.)
 31. 3. - Rodion Malinovski, maršal SSSR (* 1898)

April/Travanj – Jun/Lipanj 
 2. 4. - Ivan Pernar, hrvatski političar (* 1889)
 15. 4. - Totò, italijanski glumac, komičar (* 1898)
 19. 4. - Konrad Adenauer, bivši kancelar Nemačke (* 1876)
 24. 4. - Vladimir Komarov, kosmonaut (* 1927)
 29. 4. - Anthony Mann, glumac, režiser (* 1906)

 19. 5. - Dušan Milošević, srpski olimpijac iz 1912. (* 1894)
 21. 5. - Géza Lakatos, general, bivši premijer Mađarske (* 1890)
 21. 5. - Rexhep Mitrovica, bivši premijer Albanije (* 1887)
 22. 5. - Langston Hughes, književnik (* 1902)
 29. 5. - Georg Wilhelm Pabst, filmski režiser (* 1885)

 3. 6. - Arthur Tedder, maršal britanskog vazduhoplovstva (* 1890)
 7. 6. - Dorothy Parker, književnica (* 1893)
 10. 6. - Spencer Tracy, američki filmski gluamc (* 1900.)
 10. juni - Vladimir Stankovič (avtomobilski dirkač) ?
 23. 6. - Dragomir Benčić, general-potpukovnik JNA, narodni heroj (* 1911)
 29. 6. - Jayne Mansfield, američka glumac (* 1933.)
 29. 6. - Primo Carnera, bokser (* 1906)

Jul/Srpanj – Septembar/Rujan 
 8. 7. - Vivien Leigh, engleska filmska glumica (* 1913.)
 13. 7. - Tommy Lucchese, gangster (* 1899)
 17. 7. - John Coltrane, džez-saksofonista (* 1926)
 17. 7. - Hamid Dizdar, književnik (* 1907)
 18. 7. - Humberto de Alencar Castelo Branco, bivši predsednik Brazila (* 1897)
 21. 7. - Basil Rathbone, glumac (* 1892)
 27. 7. - Veljko Petrović, srpski pisac (* 1884)
 30. 7. - Alfried Krupp von Bohlen und Halbach, industrijalac (* 1907)

 9. 8. - Joe Orton, engleski dramski pisac
 14. 8. - Jovan Karamata, srpski matematičar (* 1902)
 15. 8. - René Magritte, slikar (* 1898)
 20. 8. - Antun Masle, hrvatski slikar (* 1919.)
 24. 8. - Henry J. Kaiser, industrijalac (* 1882)
 27. 8. - Brian Epstein, menadžer grupe The Beatles (* 1934)
 31. 8. - Ilja Erenburg, književnik (* 1891)

 1. 9. - Siegfried Sassoon, pesnik, vojnik (* 1886)
 7. 9. - Ivana Fišer, prva hrvatska dirigentica (* 1905)
 12. 9. - Vladimir Bartol, slovenski književnik (* 1903)
 26. 9. - Ivan Regent, društveno-politički radnik (* 1884)
 27. 9. - Feliks Jusupov, ruski knez (* 1887)

Oktobar/Listopad – Decembar/Prosinac 
 3. 10. - Woody Guthrie, američki folk-muzičar (* 1912)
 6. 10. - Alimpije Popović, sveštenik, sakupljač pesama
 8. 10. - Clement Attlee, bivši britanski premijer (* 1883)
 9. 10. - Che Guevara, argentinsko-kubanski revolucionar (* 1928.)
 9. 10. - Joseph Pilates, fiskulturnik (* 1883)
 10. 10. - Tadija Sondermajer, pionir jugoslovenskog vazduhoplovstva (* 1892)
 12. 10. - Tvrtko Kanaet, geograf (* 1900)
 13. 10. - Dobrivoje Božić, inženjer, konstruktor prve savremene železničke kočnice (* 1885)
 15. 10. - Gigi Meroni, fudbaler (* 1943)
 17. 10. - Puyi, poslednji kineski car (* 1906)
 20. 10. - Shigeru Yoshida, bivši premijer Japana (* 1878)
 21. 10. - Ejnar Hertzsprung, astronom (* 1873)
 22. 10. - Borivoje Ž. Milojević, srpski geograf (* 1885)
 24. 10. - Mića Marković, učitelj, otac Draže Markovića (* 1887)
 29. 10. - Julien Duvivier, francuski filmski redatelj (* 1896.)
 30. 10. - Borisav Ristić, general kraljevske vojske (* 1883)

 5. 11. - Joseph Kesselring, dramatičar (* 1902)
 7. 11. - Slavko Šećerov, ekonomista, političar (* 1888)
 15. 11. - Franjo Jenč, arhitekta (* 1867)
 19. 11. - Casimir Funk, biohemičar (* 1884)

 5. 12. - Miloš N. Đurić, srpski klasični filolog, helenista, prevodilac, akademik (* 1892)
 10. 12. - Otis Redding, pevač (* 1941)
 23. 12. - Dušan Timotijević, srpski novinar (* 1903)

Kroz godinu 
 Nikola Kovačević (političar) (* 1890)
 Veljko Stanojević, slikar (* 1892)
 Labud Kusovac, informbirovac (* 1898)
 Branko Vidić, strip-scenarista i pisac (* 1904)
 Esad Pašalić, historičar (* 1915)

Nobelova nagrada za 1967. godinu 
 Fizika: Hans Bethe (doprinos teoriji nuklearnih reakcija, naročito otkrića u vezi proizvodnje energije u zvezdama)
 Kemija: Manfred Eigen, Ronald George Wreyford Norrish i George Porter (proučavanje ekstremno brzih hemijskih reakcija, izvedenih poremećajem ravnoteže putem vrlo kratkih pulseva energije, → :en:Flash photolysis)
 Fiziologija i medicina: Ragnar Granit, Haldan Keffer Hartline i George Wald (otkrića u vezi primarnih fizioloških i hemijskih vizualnih procesa u oku)
 Književnost: Miguel Ángel Asturias (živo književno dostignuće, duboko ukorenjeno u nacionalnim crtama i tradicijama indijanskih naroda Latinske Amerike)
 Mir: nije dodijeljena

Reference 

 Literatura
 Milan Bajec, Ivan Dolničar (1981). Jugoslavija 1941-1981, Beograd: Eksport pres.
 Osa Archivum Catalog. HU OSA; Records of Radio Free Europe/Radio Liberty Research Institute: Publications Department: Background Reports; Open Society Archives at Central European University, Budapest.

Spoljne veze 
 "The Crisis of the One-Party System in Yugoslavia", 5 June 1967. HU OSA 300-8-3-10120
 Tito Breaks Relations with Israel , Slobodan Stanković, Open Society Archives - Radio Free Europe
 Yugoslav Elections Analyzed , S.Stanković, OSA-RFE
 Main Characteristics of the Yugoslav 1966-1970 Plan , S.Stanković, OSA-RFE
 Yugoslavia: "Praxis" in a Victorious Mood , S.Stanković, OSA-RFE
 Yugoslav Relations with Albania and Bulgaria Discussed , S.Stanković, OSA-RFE
 Tito and "Non-Alignment" , S.Stanković, OSA-RFE
 New Chief Of Staff Of The Yugoslav Army , Zdenko Antić, OSA-RFE
 Aspects of Land Nationalization Challenged Before Yugoslav Constitutional Court , Harry Trend, OSA-RFE
 Yugoslav Foreign Policy Should Be In Harmony With The Country's Economic Interests Belgrade Journalist Demands , S.Stanković, OSA-RFE
 Macedonian-Kosmet Cooperation and Its Effects on Albanian Relations , OSA-RFE
 Polish Philosopher Tells Yugoslavs That Marx's "Kapital" Not "A Bible of The Working Class" , S.Stanković, OSA-RFE
 Army Influence in Yugoslavia Growing. http://catalog.osaarchivum.org

1967